Kiøbenhavns Postrytter, 1788-12-05
Den 12te November kom Hs. Kongel. Høyhed Kronprindsen, med den commanderende Feldtmarechal Hs. Durchl. Prinds Carl af Hessen og Søn Prinds Frederich tilligemed hele Armeen og al Bagage tilbage fra Sverrig over Svinesund til Norge. Med næsten lige Antal og samme 10000 Mand, hvormed Anføreren, trængte ind i Sverrig igiennem Veye og Defiler, man hidindtil har troet impassable for Tropper, kom Han tilbage, uagtet Veyret ved Jndmarschen var ualmindelig slet, og Veyene derved næsten ufremkommelige. Jkke mere end 1 Officeer og 60 Mand ere døde i alt, og nogle faa saarede og syge, indbegreben Lieutenant Tellequist og 5 Mand, som faldt ved den ærefulde Affaire ved Quistrum, hvor General Hierta og Oberste Tranefeldt med henimod 800 Svenske maatte give sig uden Vilkaar til Fanger, efter det tappreste Modværge og et Forliis af en Deel døde og blesserede, til 1800 Norske, som allene vare tilstæde ved Slaget, uagtet de Svenskes fordeelagtige Postering bag et Brystværn, en striid Elv, under høye og i deres Tanker inaccessible Fielde, som de Norske vadede over og bestege med uforfærdet Mod, og uagtet de Svenske havde en Haubitz og 9 svære Kanoner, men de Norske ikkun 14 Amusetter. Alle Tropperne ere raske og modige, saa at man seer, Armeen ikke er bortsmeltet, som uretteligen er udspredet. J Uger var Armeen fraværende, og i de første 14 Dage har den bemægtiget sig Strømstads Bye og Fæstning, Uddewalla og Kongself med den demolerede Bahuus Fæstning, Amal og Wennersborg, hvor Hr. Generalmajor v. Mansbach, som commanderede den Expedition, forefandt betydelige Magaziner. Dette, som udgiør hele Bahuus Lehn, en Deel af Dalerne og Wærmeland, beløber sig til mere end 150 Qvadratmile, og om de store Magter, Storbrittannien og Preussen, ikke havde ved Deres Mægling bevirket Vaabenstilstand for Kongen af Sverrig, var Gothenborg formodentlig blevet tagen, da Armeen ikkun stod 1 3/4 Miil fra Byen, og havde allerede forskandset sig i Baghuus Fæstning ved at have passeret den store Gotha=Elv, de Svenske troede umueligt for de Norske at komme over, efterdi de havde nedbrudt Broerne, og borttaget alle Flaader og Redskaber. Stilstands-Tiden blev afsendt uden Bedækning, fra Norge Feldt Lazarettet, Provisioner for Hovedqvarteret, en Deel af Officerernes Bagage og noget Proviant fra Frederichsstad til Uddewalla, og de 10 ved Quistrum erobrede Kanoner fra Uddewalla til Frederichstad, men bleve tagne af de Svenske ved selve Landet; indenskiær, tvertimod al Folke Ret, og blandt andet de chirurgiske Jnstrumenter udsatte til offentlig Skue i Gothenburg, med den latterlige Fortælling til den blinde Mængde, at de vare Tortur Redskaber, som Feldt-Marechallen Prinds Carl havde medbragt for at pine de Svenske til en og anden Opdagelse og Bekiendelse. Gode Gud, at yttre saadant mod denne dydige og menneskekierlige Feldt-Herre i dette oplyste Seculo, at giengielde med saadan Digt Hans og Undergivnes milde Adfærd mod alle Svenske, da ingen blev foruroliget, alt betalt med rede Penge, og de svenske Jndbyggere med Taarer toge Afskeed med de Norske, man maa henregne saadanne Optrin til Barbariets tykkeste Mørke, lee, ja ynkes over den lettroende Hob, og over det svage Jndfald, Da Stilstanden udrandt, blev den, ved Høystbemeldte 2de Magters Mediation, forlænget til 15de Mai 1789 med Anmodning til Hs. Kongel. Høyhed Kronprindsen og Feldt-Marchallen Prinds Carl at lade den norske Armee evacuere det indtagne svenske Territorium, som blev bevilget under Sammes Garantie at betale Beløbet af de forbemeldte urettelig tagne Sager og restituere Kanonerne, hvilke sidste derpaa bleve af Hr. Feldt Marchallen, paa Kongen af Sverrigs ved den engelske Minister Hr. v. Elliot gjorte Anmodning, igiennem Hs. Kongel. Høyhed Kronprindsen, til Beviis paa Agtelse og Venskab, overladte Hs. Majestæt Kongen af Sverrig som en Present. Da den norske Armee rykkede op fra Uddewalla for at marchere tilbage, lod Feldt Marchallen giøre alle Dispositioner, ligesom om Fienden med sin hele Magt kunne vove et Angreb, og hindre Marchen. Han besatte alle Poster, og bag Uddewalla posterte 8 Escadroner, 600 Jægere og 6 Batailloner samt 3 Batterier, og da hele Armeen saaledes var posteret paa fortræffeligste Maade, gave alle Batterier, og hele Armeen 3 Salver som Victoria-Skud med et tredobbelt Hurra-Raaben af Tropperne. Den engelske medierende Minister Hr. v. Elliot var nærværende ved denne ærefulde Scene, og kunde ikke noksom beundre Artilleriets og Armeens fortræffelige Disposition, og de ypperlige Troppers Munterhed og Orden. Jsær hørte man denne Minister at giøre Hs. Kongel. Høyhed Kronprindsen og Hs. Durchlauchtighed Prindsen af Hessen de største Complimenter i Anledning af Troppernes roesværdige Forhold mod Jndvaanerne, der selv yttrede de meest smigrende Vidnesbyrd om disse kjække Krigsfolks beskeedne og redelige Behandling mod dem. Det er desuden notorisk, at Feldt-Marchallen, der falskeligen er beskyldt for at have hævet svære Afgivter i Penge og Fourage, aldrig har brugt de Rettigheder, Han i saa Henseende, kunne paaberaabe sig; men har, som meldt, ladet alt det leverede betale med rede Penge. Det er nu at formode, ligesom det er at ønske for Menneskeligheden, at den bevirkede Vaabenstilstand, maatte aabne Vey til en almindelig Fred imellem de krigførende Magter.